คลอดเมื่อวันที่ 4 มกราคม เเล้วมีอะไีรกับเเฟนวันที่ 20 มกราคม หลั่งนอก วันที่ 4-7 กพ มีเลือดออกสีน้ำตาลเลอะกางเกงใน เเละวันที่10 กพ มีตกขาวเหมือนแป้ง มีโอกาสท้องไหม ผิดปกติหรือเปล่า ต้องทำยังไง
สวัสดีค่ะ โดยปกติ หลังคลอดลูก ควรงดการมีเพศสัมพันธ์ไปก่อนประมาณ 4-6 สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมด เพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อและหลังจากลูก หากไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ แต่หากให้นมลูก การตกไข่และโอกาสในการตั้งครรภ์จะนานกว่านี้ดังนั้น หากคลอดลูกวันที่ 4 ม.ค. และได้มีเพศสัมพันธ์ในวันที่ 20 ม.ค. โอกาสในการตั้งครรภ์นั้นถือว่าน้อยมากอยู่สำหรับเลือดสีน้ำตาลที่ออกในวันที่ 4-7 กพ.อาจเป็น- เลือดประจำเดือน หากไม่ได้ให้นมลูก ประจำเดือนก็จะมากลับมาได้เร็วกว่าคนที่ให้นมลูก- มดลูกอักเสบติดเชื้อ จากการมีรีบมีเพศสัมพันธ์เร็วไป แต่มักจะมีอาการปวดท้องน้อยร่วมด้วย- ผลจากการใช้ยาฮอร์โมนต่างๆ เพื่อคุมกำเนิด (หากใช้อยู่)สำหรับอาการตกขาวเหมือนแป้ง หากมีปริมาณมากผิดปกติ มีแสบหรือคันช่องคลอด หรือมีปวดท้องน้อย ก็แสดงว่าน่าจะมีการติดเชื้อในช่องคลอดหรือมดลูกเกิดขึ้น แนะนำควรไปพบสูติ-นรีแพทย์เพื่อตรวจค่ะหลังจากนี้ หากจะมีเพศสัมพันธ์ ควรใช้ถุงยางอนามัย และเมื่อประจำเดือนในรอบถัดไปมา ก็ควรรีบหาวิธีคุมกำเนิด ซึ่งหากไม่ได้ให้นมลูก อาจใช้วิธีใดคุมกำเนิดก็ได้ แต่หากยังให้นมลูกอยู่ ควรเลือกการฉีดยาคุมกำเนิด (ชนิดที่ฉีดทุก 3 เดือน) ยาฝังคุมกำเนิด หรือยาเม็ดคุมกำเนิดชนิดฮอร์โมนเดี่ยว เช่น ยี่ห้อ exluton, dailyton เป็นต้น